Landbo

Landbo on Helsingin  Ultunan kaupunginosaan kuuluva osa-alue. Rakennuskanta muodostuu lähinnä omakotitaloista, joiden suunnittelussa on ollut asukkailla vapaat kädet. Alueella sijaitsee päiväkoti (suomen- ja ruotsinkieliset ryhmät). Landbon osa-alueella asuu 679 henkeä (31.12.2024).

Landbossa toimii aktiivinen asukasyhdistys, joka järjestää vuosittain useita alueen asukkaille suunnattuja tapahtumia (mm. syysjuhla, lasten disco, talvirieha, myyjäiset) sekä kehittää lasten ja nuorten harrastusmahdollisuuksia.

Landbo lukeutuu ennen Sipooseen kuuluneeseen Östersundomin alueeseen, nykyiseen Östersundomin peruspiiriin, joka liitettiin Helsinkiin 1. tammikuuta 2009. Helsingin esitettyä alueliitosta valtioneuvosto päätti 28. kesäkuuta 2007 hyväksyä selvitysmiehen esityksen mukaisen alueliitoksen.

Landbolla on oma moottoritieliittymä (nro 54) valtatie 7:ltä. Kaupunginosaan liikennöi myös Itäkeskuksesta Helsingin sisäinen linja 831(K).

 Lähteet 

 Aiheesta muualla 
 landbo.fi 

Luokka:Ultuna
Luokka:Helsingin osa-alueet